場場有正選上陣 黎昭昇主場出擊冀大滿貫！
2024年05月13日 15:05
東網電視
更多新聞短片
黎昭昇今期9場夜賽均有正選上陣。
5月5日憑「超力量」打破頭馬荒嘅黎昭昇，當日賽事已經有「勇霸龍」跑入亞軍，之後兩日賽事，練者都唔係唔搏，不過「陸知」、以及剛周六(5月11日)嘅「怡昌奇兵」都飲恨得亞軍。今期跑馬地夜賽，黎廐大舉出擊，9場賽事均有馬上陣，擺明車馬收復前失。
其中第4場五班1650米「極速滿貫」，屬今季黎廐出賽次數較多嘅賽駒，呢匹馬季內四班已經喺潘頓胯下贏馬，上仗此駒由鍾易禮執韁，負111磅輕磅出戰四班同程，結果全程喺變化場地居後追上有第4，表現其實唔差，不過賽後都畀評磅員減1分，練者旋即搵到潘頓騎呢場五班賽，路程專家挾季內四班賽績，今季重返五班值得重視。
另外第9場三班1200米，「穿甲鷹」上仗獲潘頓垂青，結果當日馬匹未能適應變化地居後而回，今仗潘頓要騎「合夥奔馳」未有再騎「穿甲鷹」，但「穿甲鷹」現時評分有利，場地利追隨時捲土重來。